TM: Jaah. Põhiolemuselt elame me meisterlike propagandistide poolt loodud reaalsuses. Meedia on liiga palju Süsteemi tööriist. Rohkem kui kunagi enne minu eluajal. Ma loodan, et minu raamat ja mõned teised ühiskonnas toimuvad asjad lammutavad selle. Niisugused statistilised andmed, nagu näiteks see, et Ameerika Ühendriigid on maailmas esikohal vanglate ehitamises ja inimeste vangistamises, peavad inimestel iga päev silme ees olema. Kui droogide ohu müüdi toetamine muutub liiga kalliks, siis see hüljatakse ja heidetakse kõrvale. Osa probleemist seisneb selles, et inimesed on kergesti manipuleeritavad ja ohjatavad, kuna neil ei ole informatsiooni, millele saaks toetuda mingigi vastupanu. Sõna 'droog' on võimul olevate jõudude poolt nii totaalselt moonutatud, et inimestega ei ole võimalik isegi ratsionaalset diskussiooni pidada. Niisiis, kui kõik saavad võrdsed võimalused - ja ma arvan et olud annavad kõigile üha enam võrdseid võimalusi - siis tulevad ka lahendused.